
ประกาศคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น
สำหรับตำแหน่งผู้บริหารขององค์การบริหารส่วนตำบลปากแพรก
เรื่อง  รับสมัครคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น                    สำหรับตำแหน่งผู้บริหาร
---------------------------------------------------


ด้วยคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้นสำหรับตำแหน่งผู้บริหารขององค์การบริหารส่วนตำบลปากแพรก จะดำเนินการคัดเลือกพนักงานส่วนตำบล      เพื่อแต่งตั้งให้ดำรงตำแหน่งในระดับที่สูงขึ้น ตำแหน่ง ผู้อำนวยการกองช่าง (นักบริหารงานช่าง ระดับ ๗)    เลขที่ตำแหน่ง ๐๕-๐๑๐๔-๐๐๑ สังกัดองค์การบริหารส่วนตำบลปากแพรก อำเภอปากพนัง จังหวัดนครศรีธรรมราช


อาศัยอำนาจตามความในข้อ ๑๐๒ ๑๐๓ ๑๐๗ และ ๑๕๓ แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๙ ธันวาคม ๒๕๔๕ และแก้ไขเพิ่มเติมจนถึงปัจจุบัน และคำสั่งองค์การบริหารส่วนตำบล    ปากแพรก ที่ ๓๐๗/๒๕๕๘ ลงวันที่ ๖ ตุลาคม พ.ศ. ๒๕๕๘ เรื่อง แต่งตั้งคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้นสำหรับตำแหน่งผู้บริหารขององค์การบริหารส่วนตำบลปากแพรก      จึงประกาศรับสมัครคัดเลือกพนักงานส่วนตำบลดังนี้


ข้อ ๑ ตำแหน่งที่รับสมัครคัดเลือก
ผู้อำนวยการกองช่าง (นักบริหารงานช่าง ระดับ ๗) เลขที่ตำแหน่ง ๐๕-๐๑๐๔-๐๐๑      สังกัดองค์การบริหารส่วนตำบลปากแพรก อำเภอปากพนัง จังหวัดนครศรีธรรมราช 


ข้อ ๒ รายละเอียดตำแหน่ง หน้าที่และความรับผิดชอบ 


หน้าที่ความรับผิดชอบของตำแหน่ง ลักษณะงานที่ปฏิบัติ คุณสมบัติของผู้สมัครและความรู้   ความสามารถที่ต้องการ (ภาคผนวก ก)


ข้อ ๓ คุณสมบัติของผู้มีสิทธิสมัคร


ผู้สมัครเข้ารับการคัดเลือกจะต้องเป็นผู้มีคุณสมบัติครบถ้วนตามคุณสมบัติเฉพาะสำหรับตำแหน่งในวันรับสมัคร (๒๘ ตุลาคม – ๑๗ พฤศจิกายน ๒๕๕๘) รายละเอียดดังนี้
   

๓.๑ มีคุณสมบัติตรงตามคุณสมบัติเฉพาะสำหรับตำแหน่งตามมาตรฐานกำหนดตำแหน่ง         ที่ ก.อบต. กำหนด (ภาคผนวก ก)
         

๓.๒ ได้รับเงินเดือนไม่ต่ำกว่าขั้น ๑๖,๑๙๐ บาท (ขั้นต่ำของระดับ ๗)


ข้อ ๔ การสมัครเข้ารับคัดเลือก วันเวลา และสถานที่รับสมัคร  



ให้ผู้มีสิทธิสมัครเข้ารับการคัดเลือกยื่นใบสมัครด้วยตนเอง (เอกสารหมายเลข ๑ แนบท้ายประกาศ) พร้อมเอกสารและหลักฐานตามข้อ ๕ ข้อมูลบุคคล (เอกสารหมายเลข ๒ แนบท้ายประกาศ) และหนังสือรับรองจากนายกองค์การบริหารส่วนตำบลที่ตนสังกัดอยู่ (เอกสารหมายเลข ๓ แนบท้ายประกาศ) ซึ่งได้อนุญาตให้มาสมัครเข้ารับการคัดเลือกได้ที่ สำนักงานปลัดองค์การบริหารส่วนตำบลปากแพรก อำเภอปากพนัง จังหวัดนครศรีธรรมราช ตั้งแต่วันที่ ๒๘ ตุลาคม – ๑๗ พฤศจิกายน ๒๕๕๘ (ในวันและเวลาราชการ) สามารถสอบถามรายละเอียดได้ที่ โทรศัพท์หมายเลข ๐-๗๕๔๖-๖๐๑๓ ในวันและเวลาราชการ และทางเว็บไซต์ www.abtpakpraki.go.th โดยผู้สมัครเข้ารับการคัดเลือกต้องตรวจสอบและรับรองคุณสมบัติของตนเอง ว่าถูกต้องและมีคุณสมบัติครบถ้วนตามคุณสมบัติในตำแหน่งที่สมัครนั้น
-๒-



ข้อ ๕ เอกสารและหลักฐานในการสมัครคัดเลือก


๕.๑ ใบสมัครตามแบบที่คณะกรรมการฯ กำหนด (เอกสารหมายเลข ๑ แนบท้ายประกาศ) จำนวน ๑ ชุด


๕.๒ สำเนาทะเบียนประวัติพนักงานส่วนตำบล พร้อมรับรองสำเนาถูกต้อง จำนวน ๑ ชุด  


๕.๓ สำเนาวุฒิการศึกษา ซึ่งเป็นคุณสมบัติเฉพาะสำหรับตำแหน่งที่สมัครคัดเลือก พร้อมรับรองสำเนาถูกต้อง จำนวน ๑ ชุด  


๕.๔ รูปถ่ายเครื่องแบบข้าราชการ หน้าตรงไม่สวมหมวก และไม่ใส่แว่นตาดำ ขนาด ๑ นิ้ว จำนวน ๑ รูป (ถ่ายไว้ไม่เกิน ๖ เดือน) โดยเขียนชื่อ – ชื่อสกุล หลังรูปถ่ายด้วยตนเอง


๕.๕ หลักฐานเกี่ยวกับประวัติบุคคลและประวัติการรับราชการ (เอกสารหมายเลข ๒ แนบท้ายประกาศ) จำนวน ๑ ชุด


๕.๖ หนังสือรับรองขององค์การบริหารส่วนตำบลที่ตนเองสังกัดอยู่ ว่ามีคุณสมบัติครบถ้วนตามที่ กำหนดในประกาศนี้ และยินยอมให้มาสมัครเข้ารับการคัดเลือก (เอกสารหมายเลข ๓ แนบท้ายประกาศ)     จำนวน ๑ ฉบับ


๕.๗ ใบรับรองแพทย์ ซึ่งออกให้ไม่เกิน ๑ เดือน จำนวน ๑ ฉบับ


๕.๘ หลักฐานอื่นๆ เช่น ใบสำคัญการสมรส การเปลี่ยนชื่อ – สกุล (ถ้ามี)


๕.๙ การสำเนาเอกสารให้ผู้สมัครเข้ารับการสมัครคัดเลือกฯ รับรองสำเนาถูกต้องด้วยลายมือชื่อสดทุกฉบับ


ข้อ ๖ ค่าธรรมเนียมการสมัครเข้ารับการคัดเลือก


ผู้สมัครจะต้องชำระค่าธรรมเนียมการสมัครเข้ารับการคัดเลือกเพื่อดำรงตำแหน่งในระดับที่สูงขึ้นสำหรับตำแหน่งผู้บริหาร ตำแหน่งละ ๔๐๐ บาท (สี่ร้อยบาทถ้วน) (ชำระในวันสมัคร)


ข้อ ๗ การประกาศรายชื่อผู้มีสิทธิเข้ารับการคัดเลือก


คณะกรรมการคัดเลือกฯ จะประกาศรายชื่อผู้มีสิทธิเข้ารับการคัดเลือก ในวันพุธที่             ๒๕ พฤศจิกายน ๒๕๕๘ ณ ที่ทำการองค์การบริหารส่วนตำบลปากแพรก อำเภอปากพนัง จังหวัดนครศรีธรรมราช สามารถสอบถามรายละเอียดได้ที่โทรศัพท์หมายเลข ๐-๗๕๔๖-๖๐๑๓ ในวันและเวลาราชการ และทางเว็บไซต์ www.abtpakpraki.go.th


ข้อ ๘ หลักเกณฑ์และวิธีการคัดเลือกเพื่อประเมินความเหมาะสมกับตำแหน่ง


๘.๑ ผู้สมัครจะต้องส่งแบบแสดงวิสัยทัศน์ในการปฏิบัติงานในตำแหน่งที่เข้ารับการคัดเลือก  พร้อมทั้งส่งเอกสารแสดงผลงานที่ประสบความสำเร็จ (ผนวก ข) จำนวน ๒ ผลงาน ให้คณะกรรมการคัดเลือกฯ จำนวน ๙ ชุด ในวันสมัคร ณ ที่ทำการองค์การบริหารส่วนตำบลปากแพรก อำเภอปากพนัง จังหวัดนครศรีธรรมราช


๘.๒ คณะกรรมการคัดเลือกฯ จะดำเนินการคัดเลือกโดยประเมินข้อมูลในเอกสารต่างๆ ที่ผู้สมัครยื่นแสดงต่อคณะกรรมการฯ ตามเอกสารแนบท้ายประกาศ ๑-๒ เอกสารวิสัยทัศน์ และจะดำเนินการสัมภาษณ์  รายละเอียดตาม (ภาคผนวก ค)


๘.๓ ผู้สมัครจะต้องส่งเอกสารข้อมูลย้อนหลัง ๓ ปี เกี่ยวกับผลการปฏิบัติงานประจำปีของผู้สมัครเข้ารับการคัดเลือก



ข้อ ๙ กำหนดวัน เวลา และสถานที่คัดเลือกเพื่อประเมินความเหมาะสมกับตำแหน่ง


กำหนดสัมภาษณ์ ในวันเสาร์ที่ ๑๒ ธันวาคม ๒๕๕๘ ตั้งแต่เวลา ๐๙.๐๐ น. เป็นต้นไป             ณ สำนักงานท้องถิ่นอำเภอเมืองนครศรีธรรมราช ที่ว่าการอำเภอเมืองนครศรีธรรมราช อำเภอเมืองฯ จังหวัดนครศรีธรรมราช
-๓-



ข้อ ๑๐ การแต่งกาย


ผู้มีสิทธิเข้ารับการคัดเลือกจะต้องแต่งเครื่องแบบสีกากีคอพับแขนยาว ในวันคัดเลือกและให้นำบัตรประจำตัวเจ้าหน้าที่ของรัฐไปแสดงในวันคัดเลือกด้วย


ข้อ ๑๑ เกณฑ์การตัดสินและการขึ้นบัญชีผู้ผ่านการคัดเลือก


การตัดสินว่าผู้ใดเป็นผู้ได้รับการคัดเลือก ผู้ผ่านการคัดเลือกจะต้องได้คะแนนสมรรถนะ        หลักทางการบริหาร การปฏิบัติงานในหน้าที่ ความประพฤติ คุณลักษณะอื่นๆ และคุณสมบัติของผู้สมัครคัดเลือก  รวมกันไม่ต่ำกว่าร้อยละ ๖๐


บัญชีรายชื่อผู้ผ่านการคัดเลือกตามประกาศผลการคัดเลือกฯ ให้ใช้ได้ไม่เกิน ๖๐ วัน นับตั้งแต่  วันประกาศผลการคัดเลือกฯ เป็นต้นไป และให้ใช้ได้สำหรับตำแหน่งผู้บริหารขององค์การบริหารส่วนตำบล     ปากแพรก อำเภอปากพนัง จังหวัดนครศรีธรรมราช เท่านั้น



ข้อ ๑๒ การประกาศรายชื่อผู้ได้รับการคัดเลือก


คณะกรรมการคัดเลือกฯ จะประกาศรายชื่อผู้ได้รับการคัดเลือก ในวันจันทร์ที่ ๑๔ ธันวาคม ๒๕๕๘ ณ ที่ทำการองค์การบริหารส่วนตำบลปากแพรก อำเภอปากพนัง จังหวัดนครศรีธรรมราช และทางเว็บไซต์ www.abtpakpraki.go.th


คณะกรรมการคัดเลือกฯ จะรวมคะแนนการประเมินคุณสมบัติและคะแนนการสัมภาษณ์แล้วจัดลำดับจากผู้ที่ได้คะแนนสูงสุดไปหาผู้ที่ได้คะแนนต่ำสุด หากปรากฏว่าคะแนนรวมเท่ากันให้จัดลำดับผู้คะนนเท่ากัน ดังนี้
(1) ถ้าคะแนนรวมเท่ากันจะพิจารณาจากคะแนนสัมภาษณ์ก่อน
(2) ถ้าคะแนนสัมภาษณ์เท่ากันจะพิจารณาจากผู้ได้รับการแต่งตั้งให้ดำรงตำแหน่งในระดับปัจจุบันก่อน
(3) ถ้าได้รับการแต่งตั้งให้ดำรงตำแหน่งในตำแหน่งระดับพร้อมกันจะพิจารณาจากเงินเดือนว่าผู้ใดมากกว่า
(4) ถ้าเงินเดือนเท่ากันจะพิจารณาจากอายุราชการ
(5) ถ้าอายุราชการเท่ากันจะพิจารณาจากเครื่องราชอิสริยาภรณ์ชั้นสูงกว่า
(6) ถ้าเครื่องราชอิสริยาภรณ์ชั้นเดียวกันจะพิจารณาว่าผู้ใดได้รับก่อน
(7) ถ้าได้รับเครื่องราชอิสริยาภรณ์ในชั้นเดียวกันพร้อมกันให้พิจารณาผู้ใดมีอายุมากกว่า
ข้อ ๑๓ การบรรจุและแต่งตั้งผู้ได้รับการคัดเลือก
เมื่อประกาศผลการคัดเลือก คณะกรรมการฯ จะรายงานผลการคัดเลือกให้ ก.อบต.จังหวัดนครศรีธรรมราช พิจารณาเห็นชอบให้บรรจุและแต่งตั้ง โดยผู้ที่อยู่ในลำดับที่ดีกว่าจะได้รับการแต่งตั้งก่อนผู้ที่อยู่ ในลำดับถัดไป



ประกาศ ณ วันที่  ๑๕  เดือน ตุลาคม พ.ศ. ๒๕๕๘

(นายสมศักดิ์  ราโชกาญจน์)


ผู้ทรงคุณวุฒิใน ก.อบต.จังหวัดนครศรีธรรมราช


ประธานคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้นสำหรับตำแหน่งผู้บริหารขององค์การบริหารส่วนตำบลปากแพรก











